ระเบียบคณะกรรมการพิจารณาค่าตอบแทนผู้เสียหายระเบียบคณะกรรมการพิจารณาค่าตอบแทนผู้เสียหายและค่าทดแทนและค่าใช้จ่ายแก่จำเลยในคดีอาญาว่าด้วยหลักเกณฑ์วิธีการยื่นอุทธรณ์และวิธีพิจารณาอุทธรณ์พ.ศ. ๒๕๕๙ อาศัยอำนาจตามความในมาตรา๔ และมาตรา ๘ แห่งพระราชบัญญัติค่าตอบแทนผู้เสียหายและค่าทดแทนและค่าใช้จ่ายแก่จำเลยในคดีอาญาพ.ศ. ๒๕๔๔ และมาตรา ๒๕ แห่งพระราชบัญญัติค่าตอบแทนผู้เสียหายและค่าทดแทนและค่าใช้จ่ายแก่จำเลยในคดีอาญา พ.ศ. ๒๕๔๔ซึ่งแก้ไขเพิ่มเติมโดยพระราชบัญญัติค่าตอบแทนผู้เสียหายและค่าทดแทนและค่าใช้จ่ายแก่จำเลยในคดีอาญา (ฉบับที่ ๒) พ.ศ. ๒๕๕๙ คณะกรรมการพิจารณาค่าตอบแทนผู้เสียหายและค่าทดแทนและค่าใช้จ่ายแก่จำเลยในคดีอาญา จึงออกระเบียบไว้ ดังต่อไปนี้ข้อ๑ ระเบียบนี้เรียกว่า ระเบียบคณะกรรมการพิจารณาค่าตอบแทนผู้เสียหายและค่าทดแทนและค่าใช้จ่ายแก่จำเลยในคดีอาญา ว่าด้วยหลักเกณฑ์วิธีการยื่นอุทธรณ์และวิธีพิจารณาอุทธรณ์ พ.ศ. ๒๕๕๙ข้อ ๒[๑] ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ๓ ในระเบียบนี้ผู้อุทธรณ์ หมายความว่าผู้ยื่นคำขอที่ได้รับแจ้งคำวินิจฉัยของคณะอนุกรรมการหรือคณะกรรมการและได้ยื่นอุทธรณ์ตามระเบียบนี้คณะกรรมการ หมายความว่าคณะกรรมการพิจารณาค่าตอบแทนผู้เสียหาย และค่าทดแทนและค่าใช้จ่ายแก่จำเลยในคดีอาญาคณะอนุกรรมการ หมายความว่าคณะอนุกรรมการพิจารณาค่าตอบแทนผู้เสียหายและค่าทดแทนและค่าใช้จ่ายแก่จำเลยในคดีอาญาสำนักงาน หมายความว่า สำนักงานช่วยเหลือทางการเงินแก่ผู้เสียหายและจำเลยในคดีอาญาหรือหน่วยงานอื่นที่คณะกรรมการประกาศกำหนดตามมาตรา๒๒ วรรคสอง แห่งพระราชบัญญัติค่าตอบแทนผู้เสียหายและค่าทดแทนและค่าใช้จ่ายแก่จำเลยในคดีอาญา พ.ศ. ๒๕๔๔ซึ่งแก้ไขเพิ่มเติมโดยพระราชบัญญัติค่าตอบแทนผู้เสียหาย และค่าทดแทนและค่าใช้จ่ายแก่จำเลยในคดีอาญา(ฉบับที่ ๒) พ.ศ. ๒๕๕๙เลขานุการ หมายความว่าเลขานุการคณะกรรมการพิจารณาค่าตอบแทนผู้เสียหายและค่าทดแทนและค่าใช้จ่ายแก่จำเลยในคดีอาญาเจ้าหน้าที่ หมายความว่า ข้าราชการ พนักงานราชการหรือบุคคลใดที่ได้รับมอบหมายจากสำนักงานช่วยเหลือทางการเงินแก่ผู้เสียหายและจำเลยในคดีอาญาให้ปฏิบัติหน้าที่ตามระเบียบนี้พนักงานเจ้าหน้าที่หมายความว่า ผู้ซึ่งรัฐมนตรีแต่งตั้งให้ปฏิบัติการตามระเบียบนี้ข้อ ๔ การนับระยะเวลาใช้สิทธิยื่นอุทธรณ์สำหรับเวลาเริ่มต้น ให้นับวันถัดจากวันแรกแห่งเวลานั้นเป็นวันเริ่มนับระยะเวลาส่วนเวลาสิ้นสุดถ้าวันสุดท้ายตรงกับวันหยุดราชการให้นับวันเริ่มเปิดทำการใหม่เป็นวันสุดท้ายแห่งระยะเวลาข้อ๕ ให้ประธานกรรมการพิจารณาค่าตอบแทนผู้เสียหายและค่าทดแทนและค่าใช้จ่ายแก่จำเลยในคดีอาญาเป็นผู้รักษาการตามระเบียบนี้และมีอำนาจตีความและวินิจฉัยชี้ขาดปัญหาเกี่ยวกับการปฏิบัติตามระเบียบนี้หมวด ๑การอุทธรณ์คำวินิจฉัยของคณะอนุกรรมการ ส่วนที่ ๑การยื่นอุทธรณ์ ข้อ๖ การอุทธรณ์ต้องทำเป็นหนังสือและอย่างน้อยต้องระบุ(๑)วัน เดือน ปี ที่ยื่นอุทธรณ์(๒)ชื่อและที่อยู่ของผู้อุทธรณ์(๓)คำวินิจฉัยคณะอนุกรรมการอันเป็นเหตุให้อุทธรณ์(๔)ข้อโต้แย้งว่าไม่เห็นด้วยกับคำวินิจฉัยคณะอนุกรรมการอย่างชัดเจน(๕)ข้อเท็จจริงหรือข้อกฎหมายที่ใช้อ้างอิงประกอบ(๖)ลายมือชื่อของผู้อุทธรณ์ ผู้เขียนหรือพิมพ์อุทธรณ์และพนักงานเจ้าหน้าที่ผู้รับอุทธรณ์ในกรณีที่ผู้อุทธรณ์ประสงค์จะยื่นเอกสารหลักฐานประกอบการพิจารณาอุทธรณ์ให้ผู้อุทธรณ์ยื่นพร้อมอุทธรณ์ข้อ๗ ในกรณีที่ผู้อุทธรณ์ไม่อาจยื่นเอกสารหลักฐานประกอบการพิจารณาอุทธรณ์พร้อมอุทธรณ์ได้ผู้อุทธรณ์อาจยื่นเอกสารหลักฐานประกอบการพิจารณาอุทธรณ์เพิ่มเติมต่อเจ้าหน้าที่หรือพนักงานเจ้าหน้าที่ภายในสิบห้าวันนับแต่วันยื่นอุทธรณ์โดยแจ้งถึงเหตุผลประกอบข้อ๘ ในกรณีที่ผู้อุทธรณ์ยื่นอุทธรณ์ด้วยตนเองต่อเจ้าหน้าที่หรือพนักงานเจ้าหน้าที่ณ สำนักงาน ให้ถือวันดังกล่าวเป็นวันที่ยื่นอุทธรณ์ในกรณีที่ผู้อุทธรณ์ส่งหนังสืออุทธรณ์ทางไปรษณีย์ให้ถือวันที่ที่ทำการไปรษณีย์ต้นทางออกใบรับฝากเป็นหลักฐานการฝากส่งหรือวันที่ที่ทำการไปรษณีย์ต้นทางประทับตรารับที่ซองหนังสือเป็นวันที่ยื่นอุทธรณ์ข้อ๙ เมื่อได้รับอุทธรณ์แล้วกรณีผู้อุทธรณ์ยื่นอุทธรณ์ด้วยตนเองหรือส่งอุทธรณ์ทางไปรษณีย์ ให้เจ้าหน้าที่หรือพนักงานเจ้าหน้าที่ออกใบรับอุทธรณ์หรือมีหนังสือแจ้งผู้อุทธรณ์ไว้เป็นหลักฐานและตรวจอุทธรณ์ในเบื้องต้นถ้าเห็นว่าอุทธรณ์นั้นไม่สมบูรณ์ให้เจ้าหน้าที่หรือพนักงานเจ้าหน้าที่แจ้งให้ผู้อุทธรณ์แก้ไขให้สมบูรณ์ครบถ้วนภายในระยะเวลาที่กำหนดหากผู้อุทธรณ์ไม่แก้ไขอุทธรณ์ให้สมบูรณ์ครบถ้วนภายในระยะเวลาที่กำหนดให้บันทึกรายละเอียดไว้และเสนอคณะกรรมการพิจารณาต่อไปข้อ๑๐ อุทธรณ์ที่ได้รับไว้แล้วให้สำนักงานบันทึกการรับอุทธรณ์ไว้ในทะเบียนการรับอุทธรณ์หรือในระบบคอมพิวเตอร์ แล้วแต่กรณีและให้สำนักงานมอบหมายพนักงานเจ้าหน้าที่ตรวจสอบและรวบรวมพยานหลักฐานเพื่อประกอบการพิจารณาของคณะกรรมการข้อ๑๑ ให้พนักงานเจ้าหน้าที่ตรวจสอบอุทธรณ์และพยานหลักฐานที่เกี่ยวข้องตามสำนวนอุทธรณ์หากพนักงานเจ้าหน้าที่เห็นว่าพยานหลักฐานที่จะพิจารณายังไม่เพียงพอพนักงานเจ้าหน้าที่อาจแสวงหาข้อเท็จจริงเพิ่มเติม โดยมีหนังสือสอบถามหรือเรียกบุคคลใดมาให้ถ้อยคำหรือให้ส่งเอกสารหลักฐาน หรือข้อมูลหรือสิ่งอื่นที่จำเป็นต่อการพิจารณาอุทธรณ์หรือลงพื้นที่เพื่อแสวงหาข้อเท็จจริง แล้วแต่กรณีข้อ๑๒ เมื่อพนักงานเจ้าหน้าที่ได้รวบรวมข้อเท็จจริงเพียงพอแล้วให้วิเคราะห์และจัดทำรายงานพร้อมทั้งความเห็นเสนอต่อเลขานุการโดยเร็วเมื่อเลขานุการได้รับรายงานตามวรรคหนึ่งแล้วให้ทำความเห็นเสนอต่อคณะกรรมการเพื่อพิจารณาต่อไปในกรณีที่มีเหตุอันควรเลขานุการอาจสั่งให้พนักงานเจ้าหน้าที่ดำเนินการตรวจสอบข้อเท็จจริงเพิ่มเติมได้ส่วนที่ ๒การพิจารณาอุทธรณ์ของคณะกรรมการ ข้อ๑๓ ในการพิจารณาอุทธรณ์ให้คณะกรรมการพิจารณาจากคำวินิจฉัยคณะอนุกรรมการอุทธรณ์ของผู้อุทธรณ์ข้อเท็จจริงและเอกสารหลักฐานต่าง ๆ ที่เกี่ยวข้องในกรณีที่เห็นสมควรคณะกรรมการมีอำนาจสั่งให้พนักงานเจ้าหน้าที่สืบเสาะและหาพยานหลักฐานเพิ่มเติมหรืออาจให้เลขานุการจัดทำความเห็นแก้อุทธรณ์หรือแสวงหาข้อเท็จจริงหรือเอกสารหลักฐานที่เกี่ยวข้องเพิ่มเติมเพื่อประกอบการพิจารณาก็ได้ในกรณีที่ผู้อุทธรณ์ขอแถลงการณ์ด้วยวาจาให้เป็นดุลพินิจของคณะกรรมการที่จะอนุญาตให้มีการแถลงการณ์ด้วยวาจาก็ได้ข้อ๑๔ ในระหว่างการพิจารณาอุทธรณ์ผู้อุทธรณ์อาจขอแก้ไขเพิ่มเติมอุทธรณ์ได้โดยทำเป็นหนังสือลงลายมือชื่อชี้แจงข้อเท็จจริงและเหตุผลในการขอแก้ไขเพิ่มเติมอุทธรณ์ข้อ๑๕ ในกรณีที่เห็นสมควรคณะกรรมการจะมีหนังสือสอบถามหรือเรียกบุคคลใดมาให้ถ้อยคำหรือให้ส่งเอกสารหลักฐานที่เกี่ยวข้องหรือข้อมูลหรือสิ่งอื่นที่จำเป็นมาเพื่อประกอบการพิจารณาอุทธรณ์ก็ได้กรณีผู้อุทธรณ์เป็นผู้ต้องดำเนินการตามวรรคหนึ่งหากผู้อุทธรณ์ไม่ให้ความร่วมมือโดยมิได้แจ้งเหตุขัดข้องเป็นหนังสือต่อคณะกรรมการให้ถือว่าผู้อุทธรณ์ได้ทิ้งอุทธรณ์ข้อ๑๖ ผู้อุทธรณ์อาจขอถอนอุทธรณ์เมื่อใดก็ได้แต่ต้องก่อนที่คณะกรรมการมีคำวินิจฉัยอุทธรณ์ และเมื่อถอนอุทธรณ์แล้วให้การพิจารณาอุทธรณ์นั้นเป็นอันระงับและให้คณะกรรมการจำหน่ายอุทธรณ์นั้นเสียการถอนอุทธรณ์ให้ทำเป็นหนังสือยื่นต่อพนักงานเจ้าหน้าที่คณะอนุกรรมการ หรือคณะกรรมการ ณ สำนักงานหรือส่งหนังสือขอถอนอุทธรณ์ทางไปรษณีย์ก็ได้ข้อ๑๗ การอุทธรณ์ในเรื่องใดหรือประเด็นใดที่ได้มีการทิ้งอุทธรณ์หรือถอนอุทธรณ์แล้วห้ามมิให้อุทธรณ์ซ้ำในเรื่องนั้นหรือประเด็นนั้นอีกข้อ๑๘ เมื่อคณะกรรมการเห็นว่าข้อเท็จจริงรวมทั้งพยานหลักฐานครบถ้วนเพียงพอต่อการพิจารณาให้คณะกรรมการพิจารณามีคำวินิจฉัยอุทธรณ์โดยเร็วข้อ๑๙ คำวินิจฉัยอุทธรณ์ให้ทำเป็นหนังสือและอย่างน้อยต้องประกอบด้วย(๑)วัน เดือน ปี ที่มีคำวินิจฉัยอุทธรณ์(๒)ข้อเท็จจริงที่นำมาใช้ประกอบการวินิจฉัยอุทธรณ์(๓)ข้อกฎหมายหรือเหตุผลในการวินิจฉัยอุทธรณ์(๔)ผลการวินิจฉัยอุทธรณ์(๕)ลายมือชื่อของประธานกรรมการหรือผู้ที่ประธานกรรมการมอบหมายข้อ ๒๐ เมื่อได้มีคำวินิจฉัยอุทธรณ์แล้วให้เลขานุการแจ้งคำวินิจฉัยอุทธรณ์นั้น ให้ผู้อุทธรณ์ทราบโดยเร็วในกรณีที่ผู้อุทธรณ์ไม่เห็นด้วยกับคำวินิจฉัยอุทธรณ์ของคณะกรรมการให้มีสิทธิอุทธรณ์ต่อศาลอุทธรณ์ภายในสามสิบวันนับแต่วันที่ได้รับแจ้งคำวินิจฉัยอุทธรณ์หมวด ๒การอุทธรณ์คำวินิจฉัยของคณะกรรมการ ส่วนที่ ๑การยื่นอุทธรณ์ ข้อ๒๑ การอุทธรณ์ต้องทำเป็นหนังสือและอย่างน้อยต้องระบุ(๑)วัน เดือน ปี ที่ยื่นอุทธรณ์(๒)ชื่อและที่อยู่ของผู้อุทธรณ์(๓)คำวินิจฉัยคณะกรรมการอันเป็นเหตุให้อุทธรณ์(๔)ข้อโต้แย้งว่าไม่เห็นด้วยกับคำวินิจฉัยคณะกรรมการอย่างชัดเจน(๕)ข้อเท็จจริงหรือข้อกฎหมายที่ใช้อ้างอิงประกอบ(๖)ลายมือชื่อของผู้อุทธรณ์ ผู้เขียนหรือพิมพ์อุทธรณ์ และพนักงานเจ้าหน้าที่ผู้รับอุทธรณ์ในกรณีที่ผู้อุทธรณ์ประสงค์จะยื่นเอกสารหลักฐานประกอบการพิจารณาอุทธรณ์ให้ผู้อุทธรณ์ยื่นพร้อมอุทธรณ์ทั้งนี้ผู้อุทธรณ์อาจยื่นอุทธรณ์โดยใช้แบบตามที่ศาลกำหนดก็ได้ข้อ๒๒ ให้ผู้อุทธรณ์ยื่นอุทธรณ์ต่อศาลอุทธรณ์หรือศาลจังหวัดที่ผู้นั้นมีภูมิลำเนาอยู่ในเขตหรือสำนักงานในกรณีที่ผู้อุทธรณ์ยื่นอุทธรณ์ด้วยตนเองต่อเจ้าหน้าที่หรือพนักงานเจ้าหน้าที่ณ สำนักงานให้ถือวันดังกล่าวเป็นวันที่ยื่นอุทธรณ์ในกรณีที่ผู้อุทธรณ์ส่งหนังสืออุทธรณ์ทางไปรษณีย์มายังสำนักงานให้ถือวันที่ที่ทำการไปรษณีย์ต้นทางออกใบรับฝากเป็นหลักฐานการฝากส่งหรือวันที่ที่ทำการไปรษณีย์ต้นทางประทับตรารับที่ซองหนังสือเป็นวันที่ยื่นอุทธรณ์ข้อ๒๓ เมื่อได้รับอุทธรณ์แล้วกรณีผู้อุทธรณ์ยื่นอุทธรณ์ด้วยตนเองหรือส่งอุทธรณ์ทางไปรษณีย์ให้เจ้าหน้าที่หรือพนักงานเจ้าหน้าที่ออกใบรับอุทธรณ์หรือมีหนังสือแจ้งผู้อุทธรณ์ไว้เป็นหลักฐานและตรวจอุทธรณ์ในเบื้องต้นพร้อมทั้งให้บันทึกการรับอุทธรณ์ไว้ในทะเบียนการรับอุทธรณ์หรือในระบบคอมพิวเตอร์แล้วแต่กรณีส่วนที่ ๒การส่งอุทธรณ์ต่อศาลอุทธรณ์ ข้อ ๒๔ ให้สำนักงานจัดส่งอุทธรณ์พร้อมเอกสารที่เกี่ยวข้องต่อศาลอุทธรณ์โดยเร็วส่วนที่ ๓การรับคำพิพากษาศาลอุทธรณ์ ข้อ๒๕ เมื่อได้รับคำพิพากษาศาลอุทธรณ์แล้วให้เจ้าหน้าที่หรือพนักงานเจ้าหน้าที่บันทึกข้อมูลผลคำพิพากษาศาลอุทธรณ์ในระบบคอมพิวเตอร์และรายงานผลคำพิพากษาศาลอุทธรณ์ให้คณะกรรมการทราบหรือพิจารณา แล้วแต่กรณีในกรณีที่ต้องดำเนินการตามคำพิพากษาศาลอุทธรณ์ให้คณะกรรมการพิจารณาดำเนินการตามคำพิพากษาต่อไปส่วนที่ ๔การรายงานผล ข้อ๒๖ ให้สำนักงานรวบรวมคำพิพากษาศาลอุทธรณ์รายงานผลและสถิติต่างๆ ที่เกี่ยวข้องต่อคณะกรรมการทุกเดือนประกาศ ณ วันที่ ๑๖พฤศจิกายน พ.ศ. ๒๕๕๙กรรณิการ์ แสงทองรองปลัดกระทรวงยุติธรรมปฏิบัติราชการแทนปลัดกระทรวงยุติธรรมในตำแหน่งประธานกรรมการพิจารณาค่าตอบแทนผู้เสียหายและค่าทดแทนและค่าใช้จ่ายแก่จำเลยในคดีอาญาวริญา/ปริยานุช/จัดทำ๑๔ ธันวาคม๒๕๕๙[๑] ราชกิจจานุเบกษาเล่ม ๑๓๓/ตอนพิเศษ ๒๘๖ ง/หน้า ๘/๙ ธันวาคม ๒๕๕๙